Tuis | Media Releases | Verbruikerskommissie gaan voort met saak teen punte-vakansieklubs by Verbruikerstribunaal
Bewerings van sommige vakansieklubs dat die Nasionale Verbruikerskommissie (NVK) sake teen hulle onvoorwaardelik teruggetrek het, is van alle waarheid ontbloot en die sake sal voortgaan sodra sekere tegniese probleme uitgestryk is, sê adv. Anton Alberts, die VF Plus se parlementêre woordvoerder oor handel en nywerheid.
Adv. Alberts sê die NVK het nou in 'n skrywe oor die saak in die besonder verwys na die Univision Holiday Club en sê die saak is voorlopig teruggetrek weens 'tegniese' haakplekke, maar dat verskeie regsopsies tans oorweeg word om die saak tot 'voleinding te voer' voor die Nasionale Verbruikerstribunaal (NVT). Dieselfde geld die Club Leisure Holiday Group.
Adv. Alberts het hierby aangesluit en sê die blatante leuens wat die klubs versprei dat die saak laat vaar is of nie meer geldig is nie, is 'skreiend'.
"Dié bewerings is nou van alle waarheid gestroop en die saak by die NVT sal voortgaan. Indien die Kommissie (NVK) nie sou wou voortgaan met die saak nie, sou die VF Plus die stryd self op 'n ander wyse voortgesit het.
"Gelukkig is dit nie die geval nie, en die VF Plus loof die NVK oor hul bereidwilligheid om die saak in die belang van alle verbruikers tot voleinding te bring," sê adv. Alberts.
Hierdie ondersoek van die vakansieklub-bedryf volg op 'n klag wat adv. Alberts enkele jare gelede namens die VF Plus by die parlementere portefeuljekomitee oor handel en nywerheid en die Nasionale Verbruikerskommissie (NVK) aanhangig gemaak het.
Die ewigdurende aard van vakansieklubkontrakte is onwettig is en lede moet weens dié bepaling kan terugtree uit die kontrak;
Dat die puntestelsel tot 'n onwettige skema ingevolge die Wet op Verbruikersbeskerming verklaar moet word met die gevolg dat alle sodanige kontrakte ongeldig sal wees.